Politieke balans bly dieselfde vanaf 1994 tot 2014 | Maroela Media
Stem saam met mnr. Buys se analiese.
Net jammer dat Afrikaner selfbeskikking nie gereken word as n doelwit nie. Die doelwitte wat hy stel gaan nie vir Afrikaners n toekoms skep nie.
Selfbeskikking behoort die hoogste prioriteit van die Solidariteit beweging te wees, maak nie saak hoe onmoontlik dit klink nie, dit bly die eenigste kans wat Afrikaners het om hul voortbestaan as etniese identiteit te verseker.
Die huidig bedeling en bevolkings groei patrone sal Afrikaners laat verdwyn binne as identifiseerbare groep binne die volgende twee generasies. Doelwitte moet eerder daar volgens beplan word as mnr. buys se kortermyn voorstelle.
Chris ek stem volkome saam. Al behoort ons aan alle Burgerregte Organisasies moontlik moet daar ‘n oplossing wees vir minderhede. Ek het al reeds dieselfde vraag aan die Radio Pretoria Forum (Donderdae 20h15) groep gevra. Met Jaco Kleynhans van Orania op die paneel kyk ek uit na hulle antwoord. Die VVK gedrewe Volksraad het selfbeskikking as hoof doelwit en ek weet nie en verstaan nie hoekom dit so ignoreer word deur Solidariteit en hul mede organisasies nie. Kleinfontein is bevolkings gewys (1200 mense) groter as Orania se 1000 mense en dit is net buite Pretoria. Hoekom word daar nie positief gedryf na selfbeskikking nie? Dit is asof daar die hele tyd ‘n dubbele agenda is….Dit is asof die mense die misdaad sal aanvaar net om naby die winkels te bly.
Flip · 5 jaar gelede
Beste Chris en Hendrik,
My ontleding was op die verkiesingsuitslae gerig, en nie ‘n omvattende plan vir ‘n “Afrikaner oplossing” nie. Dis hoekom my doelwitte so kernagtig saamgevat is. My stelling dat ons alle grondwetlike ruimtes moet gebruik om selfstandige werklikhede te skep maak voorsiening vir alle opsies, waaronder Gemeenskapsoutonomie en Selfbeskikking. Ek het al hoeveel keer gese dat Selfbeskikking wel ‘n geldige strewe is in terme van die Internasionale Reg, moderne Staatspraktyk, die Grondwet, en ons geskiedenis. Daarom ondersteun ek dit in beginsel. (Verskoon as ek baie sterk reageer- dis nie my styl nie- maar ek is al moedeloos hieroor.)
Daar is egter twee bykans onoorkomlike struikelblokke. (LW ek blameer julle nie vir die eerste struikkelblok nie, ek ken julle standpunte nie.) Die grootste een is verskeie groepe voorstanders daarvan, wat die begrip polities vergiftig en -verkrag het met sulke belaglike, ondeurdagte, oningeligte en agterlike voorstelle, motiewe en argumente dat ek twyfel of dit gou weer moreel rehabiliteer kan word. My ondervinding is ongelukkig dat mens nie met hierdie mense kan redeneer nie. Enige goedbedoelde ontleding hiervan loop net op beledigings en nog maller standpunte uit, wat my hele standpunt en al die teenstanders se vooroordele bevestig.
Ek kan nie aan een ander onderwerp dink waaroor daar so min kennis is, maar waaroor daar sulke sterk uitsprake gemaak word nie. Dit het vir talle voorstanders daarvan ‘n slagspreuk sonder enige inhoud geword, ‘n poging om te ontvlug uit die harde werklikheid eerder as ‘n strategie vir ‘n praktiese oplossing. Indien die Afrikaners more met ‘n wonderwerk selfbeskikking kry, sal hierdie groep dit binne ‘n maand weer verongeluk met hulle rassisme, onbeholpe politiek en hul oor en oor gedemonstreerde onbevoegdheid. Verskoon my ergelikheid, maar ek kan nie glo dat dit alles in goeie trou gedoen word nie. Ek is net nie meer bereid om te luister na debatte wat lankal verby is nie, of na voorstelle wat geen verband het met die politieke en demografiese werklikheid van die land nie. Ek weier om deel van ‘n heimweeklub te wees, ons werk aan praktiese oplossings wat op ideaal en werklikheid baseer is, en nie op drome en slagspreuke nie.
Die tweede struikelblok is dat daar nie ‘n natuurlike Afrikanergebied bestaan wat net met ‘n besluit, geveg, onderhandeling of hofsaak weer “vry” gemaak kan word nie. Daar bestaan eenvoudig nie ‘n kitsoplossing nie- en ek is werklik moeg vir kitspolitici wat lugkastele aan goedgelowege Afrikaners voorhou- wat hul gelukkig nie meer op sleeptou laat neem nie.
Lees asb Prof Koos Malan se boek “Politokrasie” vir algemene agtergrond. Lees ook Frans de Klerk van Orania se nuwe boek “Van Dorp tot Stad” oor ‘n haalbare strategie vir groeiende selfbeskikking.
Dankie vir die reaksie. Ek erken dat die hele selfbeskikking situasie baie ingewikkeld is en dat met die huidige politieke situasie dit nog moeiliker gaan raak. My groot bekommernis is dat ons moet polities vorentoe beweeg en soos ons weet dat daar nie ‘n werklike demokrasie is nie. Soos Prof Malan genoem het is dit net ‘n oorgang van ‘n wit minderheidsregening na ‘n swart meerderheids regering wat die Freedom Quater gebruik om die hele bestel te transformeer. Ons word ook polities gevang om deel te neem aan die verkiesing maar agv die minderheid beteken dit egter nie veel nie.Jy het mos gestem en daarom is dit ‘n demokrasie.
Ons moet tog behalwe vir die deelname aan Burgerregtegroepe ook ‘n ander oplossing vind en daarna dryf. Die tyd stap aan en ons sal die volgende vyf jaar beslis nog harder moet werk en slimmer dink anders is dit verby. Daar is telkemaal deur kenners genoem dat indien ‘n minderheid nie groepeer in ‘n gebied so ‘n minderheid uiteindelik opgesluk word deur die res. Dit is soos iemand wat immigreer. So ‘n gesin word binne een geslag opgeslurp deur die meerderheid want sy kinders sal trou en bly in die nuwe land.
Danny Nel · 5 jaar gelede
Ek kan myself baie goed assosieer met julle benaderings as drukgroep buite die politiek.
Dat burgerlike Afrikaanse gemeenskapsorganisasies in die burgerlike samelewing bevorder, in plaas van die politiek.
Sterkte met die benadering.